మండిపల్లి రాంప్రసాద్ రెడ్డి

మండిపల్లి రాంప్రసాద్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో రాయచోటి నుండి తొలిసారి ఎమ్మెల్యేగా అసెంబ్లీకి ఎన్నికయ్యాడు.
జననం, విద్యాభ్యాసం 
మండిపల్లి రాంప్రసాద్‌ రెడ్డి ఆంధ్రప్రదేశ్ రాష్ట్రం, అన్నమయ్య జిల్లా,   చిన్నమండెం మండలం, పడమటికోన గ్రామంలో మండిపల్లి నాగిరెడ్డి,  సుశీలమ్మ దంపతులకు జన్మించాడు. ఆయన పదో తరగతి వరకు కడపలోని నాగార్జున పబ్లిక్‌ స్కూల్‌, తిరుపతిలోని రాయలసీమ రెసిడెన్షియల్‌ కాలేజి నుండి ఇంటర్మీడియట్‌ , బెంగళూరులో బీడీఎస్‌ పూర్తి చేశాడు.
రాజకీయ జీవితం
మండిపల్లి రాంప్రసాద్‌రెడ్డి తన తండ్రి మాజీ ఎమ్మెల్యే మండిపల్లి నాగిరెడ్డి స్ఫూర్తితో 2003లో  2003లో ప్రత్యక్ష రాజకీయాల్లోకి వచ్చి 2009లో కాంగ్రెస్‌ పార్టీ తరపున టికెట్టును ఆశించగా టికెట్టు దక్కలేదు కానీ 2012లో రాయచోటి నియోజకవర్గానికి జరిగిన ఉప ఎన్నికల్లో కాంగ్రెస్‌ పార్టీ తరపున పోటీ చేసి ఓటమి ఓడిపోయాడు. 

మండిపల్లి రాంప్రసాద్‌రెడ్డి ఆంధ్రప్రదేశ్ రాష్ట్ర విభజన అనంతరం 2014లో జై సమైక్యాంధ్ర పార్టీలో చేరి ఆ పార్టీ అభ్యర్థిగా రాయచోటి నియోజకవర్గం నుండి పోటీ చేసి ఓడిపోయి ఆ తర్వాత వైఎస్‌ఆర్‌సీపీలో చేరాడు. ఆయన ఆ తరువాత 2019లో జరిగిన ఎన్నికల్లో వైసీపీ అభ్యర్థి గెలుపు కోసం కృషి చేశాడు. 

మండిపల్లి రాంప్రసాద్‌రెడ్డి 2021లో వైఎస్‌ఆర్‌సీపీని వీడి తెలుగుదేశం పార్టీలో చేరి 2024లో జరిగిన ఆంధ్రప్రదేశ్ శాసనససభ ఎన్నికలలో రాయచోటి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి గడికోట శ్రీకాంత్ రెడ్డిపై 2495 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై, జూన్ 12న చంద్రబాబునాయుడు మంత్రివర్గంలో మంత్రిగా ప్రమాణస్వీకారం చేశాడు.

 ఇవి కూడా చూడండి 

 రవాణా శాఖ (ఆంధ్రప్రదేశ్)

 మూలాలు 


వర్గం:ఆంధ్రప్రదేశ్ శాసన సభ్యులు (2024)
వర్గం:తెలుగుదేశం పార్టీ రాజకీయ నాయకులు